**Zápisnica č. 5/2020 zo zasadnutia VV SZVM dňa 26.08.2020**

Prítomní: Rasťo Čulík, Marián Jung, Juraj Kubíček, Ingrid Bošková, Andrea Polková, Ľubica Majerčíková, Marián Majerčík, Michal Jankovič, Jaroslav Baláž st., Ladislav Herbanský, Miroslav Bazinský

Ospravedlnený: Mário Lamy

Hostia: Václav Toth

Program:

1. Predseda VV SZVM informoval prítomných, že finančné pohyby na účtoch v mesiaci júl je k nahliadnutiu na transparentných účtoch a link je na webovej stránke szvm.sk

Termín: Zodpovedný:

1. VV SZVM sa zaoberal usporiadaním pretekov M-SR, ktoré sa konali v Komárne v dňoch 8. – 9.8.2020 a 22. – 23.8.2020. Spoločne sa zhodli na tom, že v oboch termínoch usporiadané preteky boli zorganizované na veľmi dobrej úrovni. VV SZVM vyzdvihol aj doplňujúci program počas prestávky, ktorý bol celkovým spestrením pretekov.

1. V tomto bode sa VV SZVM pretekmi slovenského pohára Formuly Future, ktoré organizovali kluby v mesiaci júl v Piešťanoch a v Adamove. Oba preteky SP FF boli usporiadané na dobrej úrovni. V mesiaci júl sa konali v Piešťanoch aj M – SR Formuly Future, ktoré museli byť hneď po prvých jazdách starších žiakov z dôvodu silného vetra zrušené. Náhradný termín pretekov M – SR FF bol stanovený na august.

Termín: august 2020 Zodpovedný: VV SZVM

1. Ďalej sa VV SZVM zaoberal účasťou našich pretekárov na medzinárodných pretekoch, konkrétne:

* Šimon Jung sa zúčastnil na majstrovstvách Baltiku v kategórii GT 15, kde pri slušnej účasti 19 pretekárov v triede sa umiestnil na peknom 7. mieste.
* Mário Lamy sa tiež zúčastnil medzinárodných pretekov, kde oba preteky vyhral. Ďalšie preteky sa majú konať v Maďarsku a Poľsku.
* Naši pretekári mali snahu zúčastniť sa pretekov v Litve, no vzhľadom na aktuálnu situáciu so šírením sa ochorenia COVID-19 sa nepodarilo vycestovať.

Ak sa nič nezmení a uvoľnia sa opaaaatrenia, tak sa v tomto roku ešte budú konať MS vo Švédsku 26. – 27.9.2020, ktorých sa účastní Šimon Jung.

VV SZVM sa zaoberal aj pretekmi vznášadiel, kde boli všetky medzinárodné preteky z dôvodu šírenia ochorenia COVID-19 zrušiť. Napriek tomu sa podarilo usporiadať domáce preteky, ktoré sa konali v termíne 8.-9.8.2020 a konali sa v Trenčíne.

Rovnako sa zaoberal VV SZVM aj pretekmi nerýchlostných člnov, ktoré sa až na prvé preteky konajú podľa kalendára.

V diskusii sa prítomní členovia VV SZVM zhodli na potrebe upravenia pravidiel pre kategóriu FV 500 a zároveň doplniť, že licencie sa budú vydávať na základe lekárskych prehliadok.

1. V piatom bode sa VV SZVM zaoberal ,,Kapitálovými výdavkami z PUŠ 2020“, a to v súvislosti s možnosťou čerpania príspevku uznanému športu (ďalej len ,,PUŠ“) na kapitálové výdavky (účel a suma kapitálových výdavkov), ktoré sú uvedené v zmluve o poskytnutí príspevku uznanému športu pre národný športový zväz v roku 2020. Či ich chceme ponechať nezmenené alebo ich požadujeme upraviť podľa aktuálnych potrieb v roku 2020. V prípade, ak ich chceme upraviť, je potrebné zaslať sekcii športu MŠVVaŠ SR žiadosť o ich úpravu. Predseda VV SZVM ďalej informoval o Dodatku k zmluve, v ktorom sa bude upravovať obdobie použitia PUŠ v roku 2020 bez ohľadu na to, či k úprave sumy kapitálových výdavkov dôjde alebo nie.

V diskusii prítomní členovia VV SZVM navrhli možnosť zakúpenia potrebného vybavenia do 1.700,- eur, a tým sa nemusia riešiť kapitálové výdavky. Medzi spomínaným materiálno – technickým vybavením spomenuli zakúpenie bójí a bójí pre deti, PC pre hospodára, oblečenie pre pretekárov, ktorí reprezentujú zväz, vlajky, banery.

1. V ďalšom bode predseda informoval o záujme skupiny z JET SURF stať sa členmi SZVM.
2. Predseda VV SZVM poďakoval prítomným za účasť.

V Bratislave 26.8.2020

Zapísala: Ľubica Majerčíková